L 151/52
FI
Euroopan unionin virallinen lehti
2.6.2022
Venäjältä tulevat lentoliikenteen harjoittajat (65)
Venäjältä tulevat lentoliikenteen harjoittajat, jotka olivat käyttäneet yhtä tai useampaa komission täytäntöönpanoa­ setuksen (EU) 2022/594 (12) johdanto-osan 4 tai 5 kappaleessa mainittua ilma-alusta, sisällytettiin 8 päivänä huhtikuuta 2022 asetuksen (EY) N:o 474/2006 liitteeseen A täytäntöönpanoasetuksella (EU) 2022/594.
(66)
Venäjän federaation lentoliikenneviraston, jäljempänä ’FATA’, ilmoitti komissiolle 28 päivänä huhtikuuta 2022, että se katsoo perusteettomiksi kaikki kansainvälisten siviili-ilmailustandardien rikkomista koskevat väitteet samoin kuin täytäntöönpanoasetuksessa (EU) 2022/594 mainitut turvallisuusongelmat FATA ei kuitenkaan toimittanut mitään tietoja lausuntojensa tueksi.
(67)
Osana jatkuvia seurantatoimiaan komissio on todennut näyttöä siitä, että lentoliikenteen harjoittaja I Fly on kirjannut täytäntöönpanoasetuksen (EU) 2022/594 johdanto-osan 5 kappaleessa mainittuja ilma-aluksia Venäjän ilma-alusrekisteriin ja että se on tietoisesti käyttänyt näitä ilma-aluksia asianmukaisten kansainvälisten turvallisuus­ standardien vastaisesti.
Ilma-alukset on merkitty Venäjän rekisteriin ilman omistajien suostumusta ja sen jälkeistä turvallisuusalan yhteistoimintaa Irlannin ilmailuviranomaisen kanssa (Irlanti on kyseisten ilma-alusten tunnustettu rekisteröintivaltio).
(68)
Täytäntöönpanoasetuksen (EU) 2022/594 ja asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, että luetteloa lentoliikenteen harjoittajista, jotka on asetettu unionissa toimintakieltoon, olisi muutettava Venäjältä tulevien lentoliikenteen harjoittajien osalta lisäämällä I Fly asetuksen (EY) N:o 474/2006 liitteeseen A.
(69)
Jäsenvaltioiden olisi jatkossakin tarkastettava, että FATAlta lentotoimintaluvan saaneet lentoliikenteen harjoittajat tosiasiallisesti noudattavat asianmukaisia kansainvälisiä turvallisuusstandardeja, ja siksi näihin lentoliikenteen harjoittajiin olisi asetuksen (EU) N:o 965/2012 nojalla kohdennettava ensisijaisia asematasotarkastuksia.
Etelä-Sudanista tulevat lentoliikenteen harjoittajat (70)
Etelä-Sudanissa lentotoimintaluvan saaneita lentoliikenteen harjoittajia ei ole koskaan lisätty asetuksen (EY) N:o 474/2006 liitteeseen A tai B.
(71)
Etelä-Sudanissa on viimeisten neljän vuoden aikana sattunut neljä kuolemaan johtanutta onnettomuutta ja useita muita onnettomuuksia ja vakavia vaaratilanteita, joihin on usein liittynyt ilma-aluksia, joiden rekisteröintitunnukset ovat olleet epäilyttäviä.
(72)
Komissio aloitti kuitenkin 26 päivänä maaliskuuta 2021 asetuksen (EY) N:o 473/2006 3 artiklan 2 kohdan mukaisesti neuvottelut Etelä-Sudanin siviili-ilmailuviranomaisen, jäljempänä ’SSCAA’, kanssa.
(73)
Tätä seuranneessa kirjeenvaihdossa SSCAA ilmoitti, että ihmishenkiä vaatineessa onnettomuudessa mukana olleen South Sudan Supreme Airlinesin lentotoimintaluvan voimassaolo oli keskeytetty ja että mainittuun onnettomuuteen osallisena olleen ilma-aluksen rekisteröintiä koskevien epäilyjen vuoksi SSCAA tarkasteli uudelleen kaikkia maan ilma-alusten käyttäjiä ja lentotoimintalupia.
Lisäksi SSCAA ilmoitti, että parannustoimia on käynnissä määräysten, käsikirjojen ja koulutuksen laatimisessa ja uudelleen tarkastelussa.
Asiakirjat, jotka sisälsivät tietoja SSCAA:n tarkastus-, valvonta- ja auditointiohjelmasta sekä raportit tiettyjen lentoliikenteen harjoittajien ja EteläSudanissa liikennöivien ulkomailla rekisteröityjen ilma-alusten tarkasteluista, toimitettiin 5 päivänä marraskuuta 2021.
(74)
SSCAA toimitti 28 päivänä maaliskuuta 2022 vastauksensa komission 26 päivänä maaliskuuta 2021 lähettämään kyselyyn.
Sen mukaan SSCAA ei ole vielä kehittänyt ja ottanut käyttöön tehokasta valvontajärjestelmää.
SSCAA toteaa myös, että vaikka se ei ole myöntänyt lupakirjoja tai lentotoimintalupia eikä maassa ole rekisteröity ilmaaluksia, se on myöntänyt lentolupia ulkomailla rekisteröidyille ilma-aluksille Etelä-Sudanissa tapahtuvaan liikennöintiin.
Tällaisten lupien myöntämiseen johtavista valvontatoimista tai asiaankuuluvasta jatkuvasta seurannasta ei ole näyttöä.
(12) Komission täytäntöönpanoasetus (EU) 2022/594, annettu 8 päivänä huhtikuuta 2022, asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta (EUVL L 114, 12.4.2022, s. 49).